Herennius Capito

Gaius Herennius Capito fuit vir militaris et publicus Romanus ex tribu Arniensi, qui floruit saeculo primo.

Imperante Augusto, Capito fuit tribunus militum ter, praefectus alae in Moesiā atque praefectus veteranorum legionis in Syriā; factus est procurator Iamniae Flavii Iosephi Antiquitates Iudaicae XVII, 6:18–19.  (Liviae Drusillae praedium), in Iudaeā, ante annum 29 p.C.n., quo Livia —quae Iulia Augusta nominata est post mortem Augusti mariti— obiit.

Imperantibus Tiberio et Caligulā, Capito functus est eiusdem loci procuratione usque ad mortem C. Caesaris Germanici anno 41.
Philo Alexandrinus scripsit Capitonem in Iudaeam primo pauper venisse, deinde dolo furtoque innumerabilem sibi congessisse pecuniam; insidias molitum esse Iudaeis, Graecos in illos instigando eosque impietatis in principem C. Caesarem deferendo, arā Caligulae sacratā dirutā. Philonis Alexandrini Legatio ad Gaium, 199–203.

Post procurationem rediit in patriam; fuit quattuorvir iure dicundo quinquennalis et flamen. Hoc in pavimento fori Iuvani, quod Capito privato impendio stravit, legere possumus.De foro Iuvani apud paginam officialem loci archaeologici 

 Fontes 
 Flavii Iosephi Antiquitates Iudaicae XVII;
 Philonis Iudaei Legatio ad Gaium.

 Notae 

 Nexus externi 
 Situs officialis loci archaeologici Iuvani 
 Si vis inscriptionem Teatis inventam inspicere apud Corpus Incriptionum Latinarum, preme hic.
 Philonis Iudaei Legatio ad Gaium Anglice versa ab E. Mary Smallwood 
 Index procuratorum Romanorum Iudeae (4 a.C.n.–66 p.C.n.)

Categoria:Flamines
Categoria:Mortui saeculo 1
Categoria:Nati saeculo 1 a.C.n. aut 1
Categoria:Romani antiqui